de ky ky ru ky ky fr ky fr ky fr ky fr ky fr ky fr ky fr tt fr ky fr ky fr ky fr kk fr ru fr ky fr ky fr ky fr ky fr ky fr ky fr ky fr ky fr ky fr ky fr ru fr ky fr ru fr ky fr ky fr ky ky en sv fr de de fr fr fr sv en fr ja fr ru ky ky ky ky tt ky ky ky ky ky ky ky ky kk ky ky ky krc ky ru ru
Жанызакка келген каттар жана Жанызактын кайрылуулары
Россиянын жарандыгын алган кыргыз патриот болбой калабы?...
Орус атуулдугун алган кыргыздар кийин Кыргызстанга келсе киргизеби?...
Айгүл ШАРШЕНдин китептерин кантип сатып алам...
“Колжазма терем” дегендерге жумуш бар...
Кыргызча китептерди окугум келет, бирок тамгалар башкача чыгып калып жатат...
Кайсы диндесиз? Сайтка китеп чыгарса болобу?
Ушул сиздин сайтыңыздагы рекламалардан канча акча табасыз?
Жибербеген тыйынды “жибердим” дебегиле...
Бермет менден бир китеп сураптыр...
Жанара бизден “Тамчы” гезитиндеги материалды сураптыр...
Арабаев университетинен Жанызакка кат келиптир...
Адабий китептин биринчи бетине жаш жубайлардын ажайып сүрөтү керек......
"Кытайлык деле эмесмин, кыргызстандык элемин" деп жазыптыр Нурзада...
"Текебаевдин видеосу бар дебедиңиз беле..." деп сураптыр Меймансаптан бирөө
"Мидиндин эшек дептеринде" эмнеге "Мидин" дегенибиз "Жапар" делинип калган" дейт...
"Кыргызстанда кайсы мектеп жакшы, кызым быйыл мектепке барат эле" дейт...
Жуңгодогу “Актилек“ сайтынын ээси кечирим сурады...
Супсулууну кой, "Обонду" таппай жатыптыр...
Жуңгодогу (Кытай) “Актилек“ сайтынын “ууру“ кыргыздарына эскертүү...
Жуңго кыргыздарынын “Актилек” сайтына..
"Заман Кыргызстан" гезитине тергич тууралуу түшүндүрмө кат..
Кытай кыргыздарынан ризограф сурадым эле..
Деректирдин емейл дарегин сураптыр..
Кытайлык кыргыз кызы Нурзада Расул кызы Айгеримге нааразы..
Ашкере динчилден кат келиптир..
Сулуу кыз менен таанышат элем дейт..
Жакында Жалал-Абад шаардык Кеңешиндеги "Өнүгүү" фракциясы кезектеги жыйынын өткөрүшүп, Жалал-Абад шаарынын мэри Мухтар Арапбаевге ишенбөөчүлүк көрсөтүү маселесин карашты. Буга эл арасында шаар мэрине нааразычылык көбөйүп бараткандыгы, шаарда эч кандай өнүгүүгө карай жылыштар жоктугу себеп болду. Жыйында мэрдин жетекчилик жоопкерсиздиги сынга алынып, КРнын мыйзамдарын сыйлабастыгы жөнүндө маселе көтөрүлдү. Атап айтканда шаар мэри кызматын аткарып жаткандыгына 4 айдын жүзү болсо да, шаардык Кеңештин кароосуна шаардын социалдык-экономикалык жактан өнүктүрүү программасынын долбоорун сунуштай элек. Анткени жергиликтүү өз алдынча башкаруу жөнүндөгү КРнын Мыйзамынын 44-беренесине ылайык Жалал-Абад шаарынын мэри кызмат ордуна киришкенден тартып үч айдан кечиктирбестен шаар мэри М.Арапбаев аталган мыйзамга ылайык жогорудагы программанын долбоорун киргизиш керек эле. Бул боюнча "Өнүгүү" фракциясынын депутаттары шаардык Кеңештин VII-сессиясында эскертүү берген. Ошондой эле шаар депутаты Нурбек Исмаилов тарабынан шаар мэринин жергиликтүү жеке ишкерлерге кысым жасап жаткандыгынан улам алардын нааразычылыгы күчөп бараткандыгын айтты. Жыйындын соңунда шаар мэрине 9 пункттан турган кемчилигин негиз кылып, ишенбөөчүлүк көрсөтүү боюнча кезектеги шаардык кеңештин сессиясына кароо боюнча токтом кабыл алынды.
Азыркы бийликтин эрке талтаңы аталып, кызматтан-кызматка секирип жүрүп жедеп элдин көргүсү келбей калганда өз каалоосу менен арыз жазып кызматтан кеткен Шамил Атаханов учурда бийликке карата ич күптүсүн тар чөйрөдө кеп кылып, жаманатты кыла баштаптыр. Бул тууралуу Шамил мырза өзү жобурап жүргөн эле кишилер кеп кылышты. Атаңгөрү, башкасы башка, ушул Атахановдун бийликке нааразы боло турган жөнү жок эле го. Эмне деген кызматтарды аркалаган жок, УКМК жетекчиси, ИИМ башчысы, күч органдарын тейлеген вице-премьер-министр болуп үч жылдан бери тигинден буга, мындан тигиге эле секирип жүрдү. Бирок колунан эч нерсе келбесин далилдеди. Акыры депутаттарга, бийликке жакпай, элге жаман көрүнгөндөн соң, айласы жоктугунан арызын жазууга аргасыз болду. Эми өзүнүн мажүрөөлүгүн мойнуна алгандын ордуна, бийликти жамандап жүргөнү, деңгээли пастыгын айгинелеп жатпайбы?
2010-жылдагы июнь окуясы кызматтагы кыйла чиновниктердин ким экендигин көрсөтүп койду. Эл жакынынан айрылып, аза тартып, кан жутуп турганда Ноокен районунда жогорку кызматтагы бир туугандар бири кабинетинде шымын булгап отурса, бири эл көз жашын тыя албай турган кезде мамлекеттин акчасын чөнтөгүнө салып уурдап жүргөнү коомчулуктун нааразы кылган. Алсак, 2010-жылдын аяк ченинде капыл-тапыл күтүүсүздөн Ноокен районунун акиминин милдетин аткарып калган Улан Өсөрөв кызмат абалынан кыянаттык менен пайдаланып, бир топ акча каражаттарын уурдаганы жана мамлекеттик расмий документтерди жасалмалап көз боёмоочулукка баргандыгы үчүн Ноокен райондук прокуратурасы тарабынан кылмыш иши козголгон. Ошондон кийин, куйругун түйүп, дайынсыз жакка качып жоголуп, издөөдө.
Ал эми анын бир тууган агасы 2010-жылы июнь апаатында кызматтык жоопкерчилигин унутуп, кабинетинде жашынып жатты. Башкача айтканда, 2010-жылы 13-июнь күнү эртең менен Ноокен райондук милиция бөлүмүнө 500дөй адам эшик-терезелерин талкалап киришип, 7 автомат 11 тапанчаны жана атайын каражаттарды алып чыгып кетишет. Милицияны басып алып курал-жарактарын тартып алуу боюнча 12-июнь күнү ошол кездеги Ноокен РИИБнин башчысы Нариман Өсөровго оперлер тарабынан так маалымат берилген. Бирок, ал маалыматты уккан начальник тез аранын ичинде тиешелүү чараларды көрбөстөн, өздүк курамды топтоп, кызматтык жоопкерчилигиндеги аракеттерди көргөн эмес. Натыйжада өздүк курам эл басып келе жатканда качып кетүүгө араң үлгүрүшкөн. Натыйжада, РИИБнин короосунда турган автоунаалар талкаланып, курал-жарак таланып кеткен. Милициянын полковниги наамындагы РИИБнин начальниги Нариман Өсөровдун кызматтык шалаакылыгы үчүн КРнын Кылмыш-Жаза кодексинин 245-статьясынын 3-бөлүмү менен кылмыш иши козголуп, кызматынан бошотулган. Жоопкерчиликсиз, суу жүрөк Нариман эртеси эле туугандарын үгүттөп, "Нариманды негизсиз кызматтан алды" деп Ош-Бишкек жолунун Рахманжан айылына танапташ жерин тостурууга жетишкен. Бул милиция кызматкеринин Уставга каршы жасаган аракетин сындашып, андай эле кызмат керек экен милдетин так аткарып, анан догун артпайбы дешип коомчулук тарабынан аябай нааразычылыктарды пайда кылган.
Учурда кызмат десе эт бетинен кетишип, мамлекетти талап-тоноодон кайра тартпаган бир туугандардын кылган аракеттерине жараша жообун алар күндөр алыс эмес деп күткөндөрдүн саны арбын.
Кумтөр маселесине жамына коюп, бийликти басып алмакчы болушуп, темир тор артына отуруп чыккан Садыр Жапаров өткөн жумада "Дасмия" ресторанында саясатчыларды тамакка чакырды. Бирок Садырды парламентте айга-күнгө теңеп, баатыр кылып сүрөттөп жатышкан "Ата-Журт" фракциясынын лөктөрү Мыктыбек Абдылдаев менен Ахматбек Келдибеков таарынып барбай коюшту. Буга Садырдын абактан чыгып келип эле, парламенттин трибунасынан "Ата-Журт" фракциясынын лидери менмин" деп күпүлдөгөнү Мыктыбек мырзага жакпай калыптыр. Себеби Садыр камакта жаткан кезде аталган фракция Абдылдаевди расмий лидер катары шайлаган эле. Анан Жапаров акталып чыккандан кийин лидерликти фракция жыйынында расмий кабыл албай жатып, "мен чыктым, эми сен эч ким эмессиң" дегендей мамилеси Мыктыбек мырзанын ичин ооруткан өңдөнөт. Ал эми Ахматбек мырза болсо "Ата-Журттун" лидери боло албай башынан бери Камчыбек Ташиев экөөнө ич күптү болуп жүрөт. Бул туурасында кезинде басма булактары көп эле жазышты. Сыягы, өздөрүн оппозиция эсептегендердин ыркы дагы деле жакшы эмес окшойт. Бул жагдай карышкыр, аюу, төө, түлкү дос болгон жомокту эске салат экен...
Өткөн жуманын этегинде, тактап айтканда дем алыш күнү филармонияда "кыргыз урууларын бириктирген Тагай бийге 500 жыл" аттуу жыйын болуп, "Тагай бий" коому уюшулуп анын жетекчилигине Камчыбек Жолдошбаев шайланды. Максаты - Кыргыз мамлекеттүүлүгүнүн биримдигин бекемдөө, өлкөнүн өнүгүшүнө салым кошуу экени айтылды. Бирок мындай максатка караганда саясий кызыкчылык көбүрөөк жыттанып турду. Буга Камчыбек Жолдошбаевди "акчасы бар экен 5 жылга жетекчи кылып шайлайлы" деп туруп, кол көтөрөлү кылып шайлап коюшканы далил десек жарашат. Сыягы Жолдошбаев кыргыз урууларын бириктирген болуп, келерки парламенттик шайлоого кам уруп жаткандай... Кызыгы, жыйынга катышып отурган Камчыбек Ташиев, Талант Мамытовдорго кошомат кылып, "баатырлар" деп салганы ал жерде отургандарды мыйыгынан жылмаюуга аргасыз кылды.
2013-жылдын 1-июлунда Кыргыз Республикасынын Жогорку Сотунун Конституциялык Палатасынын судьялары көптөн бери бош турган Конституциялык Палатанын Төрагасын, анын орун басарын жана катчысын шайлашты. Маалыматка ылайык, Касымалиев Муканбет Шадыканович Кыргыз Республикасынын Жогорку Сотунун Конституциялык Палатасынын Төрагасы; Мамыров Эркинбек Тобокелович Кыргыз Республикасынын Жогорку Сотунун Конституциялык Палатасынын Төрагасынын орун басары; Айдарбекова Чынара Аскарбековна Кыргыз Республикасынын Жогорку Сотунун Конституциялык Палатасынын катчысы болуп шайланды.